Informácia o zmene č. 1 vyzvania na projekty technickej pomoci  
č.(kód)OPTP-PO1-SC1-2016-8

(„ďalej len „Informácia o zmene“)

Úrad vlády Slovenskej republiky ako Riadiaci orgán pre Operačný program Technická pomoc (ďalej len „OP TP“) v súlade s ustanoveniami zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov (ďalej len „zákon“) a Metodickým pokynom CKO č. 24 k technickej pomoci **informuje o vykonaní zmien vo vyzvaní** na projekty technickej pomoci č. (kód) OPTP-PO1-SC1-2016-8 s názvom „Špecifické vzdelávanie AK EŠIF 1“ vyhláseného dňa 18. 5. 2016 na webovom sídle OP TP, v nasledovnom rozsahu:

* *v časti* ***2.1 Oprávnenosť žiadateľa***

Oprávnený žiadateľ:

Úrad vlády Slovenskej republiky:

o ako centrálny koordinačný orgán (do 31.5.2016)

o ako riadiaci orgán pre operačný program Technická pomoc

o ako platobná jednotka pre OP TP

o ako ostatné útvary zabezpečujúce oprávnené činnosti pre potreby subjektov zapojených do EŠIF

o ako útvar zabezpečujúci stratégiu riadenia a vzdelávanie AK EŠIF (od 15.5.2016)

o ako útvar zabezpečujúci informovanie a komunikáciu na úrovni PD a OP TP (od 1.6.2016)

o ako Inštitút pre stratégie a analýzy

o ako gestor HP UR (do 31.5.2016)

o ako Národný orgán, národný kontaktný bod pre programy nadnárodnej spolupráce a Európskej územnej spolupráce (NO a NKB pre PNS a EÚS)

o ako orgán prvostupňovej kontroly programov nadnárodnej spolupráce

o ako OCKÚ OLAF

• Úrad podpredsedu vlády SR pre investície a informatizáciu (od 1.6.2016)

o ako CKO

o ako gestor HP UR

• Ministerstvo životného prostredia Slovenskej republiky ako koordinátor EIA pre EŠIF

• Ministerstvo práce, sociálnych vecí a rodiny SR ako gestor HP RMŽaND

• Ministerstvo vnútra SR ako koordinátor HP MRK

• Ministerstvo zahraničných vecí a európskych záležitostí Slovenskej republiky • Ministerstvo financií Slovenskej republiky:

o ako certifikačný orgán

o ako orgán auditu

o ako organizačné útvary podieľajúce sa na implementácii FN

• DataCentrum

• Úrad vládneho auditu

• Protimonopolný úrad Slovenskej republiky

o ako koordinátor štátnej pomoci

o ako orgán pre ochranu hospodárskej súťaže

• Úrad pre verejné obstarávanie

• Najvyšší kontrolný úrad SR

Zdôvodnenie zmeny:

*V zmysle zákona č. 171/2016, ktorým sa mení a dopĺňa zákon č.* [*575/2001 Z. z.*](https://www.slov-lex.sk/pravne-predpisy/SK/ZZ/2001/575/) *o organizácii činnosti vlády a organizácii ústrednej štátnej správy v znení neskorších predpisov, a ktorým sa menia   
a dopĺňajú niektoré zákony, prešli pôsobnosti v oblasti koordinácie využívania finančných prostriedkov z fondov Európskej únie z Úradu vlády Slovenskej republiky na Úrad podpredsedu vlády Slovenskej republiky pre investície a informatizáciu od 1.6.2016. Od uvedeného dátumu je oprávneným prijímateľom aj Úrad podpredsedu vlády Slovenskej republiky pre investície a informatizáciu, v ktorého kompetencii budú úlohy centrálneho koordinačného orgánu a gestora HP UR.*

*V nadväznosti na uvedené došlo aj k oddeleniu činností napr. v oblasti informovania a publicity EŠIF, vzdelávania a stratégie riadenia administratívnych kapacít EŠIF od centrálneho koordinačného orgánu, pričom tieto činnosti bude naďalej zabezpečovať ÚV SR.*

*Dňa 25.5.2016 bola na národnej úrovni schválená verzia 3.1 OP TP, v rámci ktorej došlo k rozšíreniu okruhu oprávnených prijímateľov pre jednotlivé aktivity v rámci špecifického cieľa 1.*

*Zmena vyzvania zohľadňuje všetky tieto zmeny v subjektoch.*

*-----------------------------------------------------------------------------------------------------------------------*

RO OP TP doplnil v časti **2.3 Oprávnenosť výdavkov realizácie projektu**

skupinu oprávnených výdavkov 112 - Zásoby

Zdôvodnenie zmeny:

*Vzhľadom na podporovanú aktivitu špecifického vzdelávania umožnil RO OP TP touto zmenou prijímateľom uplatniť si výdavky za nákup kníh, časopisov a učebníc.*

*-----------------------------------------------------------------------------------------------------------------------*

RO OP TP upravil text v časti 3 Overovanie podmienok poskytnutia príspevku a ďalšie informácie k vyzvaniu - **Príprava zmluvy o poskytnutí NFP** nasledovne:

V prípade, ak je prijímateľ a RO OP TP tá istá osoba, Zmluva o poskytnutí NFP sa neuzatvára a práva a povinnosti sú upravené rozhodnutím o schválení ŽoNFP. Rozhodnutie o schválení ŽoNFP nadobúda účinnosť v momente, keď nadobudne právoplatnosť podľa paragrafu 52 odsek 1 zákona   
č. 71/1967 Zb. o správnom konaní (Správny poriadok) v znení neskorších predpisov.

Právny nárok na poskytnutie príspevku vzniká nadobudnutím účinnosti zmluvy o NFP alebo nadobudnutím právoplatnosti Rozhodnutia, ak je prijímateľ a RO OP TP tá istá osoba.

Zdôvodnenie zmeny:

*RO OP TP upravil znenie v zmysle platného Systému riadenia EŠIF.*

*-----------------------------------------------------------------------------------------------------------------------*

* v časti **5. Prílohy vyzvania: Príloha č. 2 –** Zoznam povinných merateľných ukazovateľov

Ukazovateľ „Počet zrealizovaných pracovných ciest“ (kód: P0594) bol nahradený novým ukazovateľom s kódom P0851 a názvom „Počet účastníkov zrealizovaných pracovných ciest“.

Zdôvodnenie zmeny:

*RO OP TP si pôvodne vybral z číselníka merateľných ukazovateľov CKO projektový ukazovateľ „Počet zrealizovaných pracovných ciest“ (kód: P0594). Po aktualizácii definície spôsobu výpočtu CKO sa stal uvedený ukazovateľ pre potreby RO OP TP nevyhovujúcim. Z uvedeného dôvodu nahradil RO OP TP pôvodný ukazovateľ novým ukazovateľom s kódom P0851 a názvom „Počet účastníkov zrealizovaných pracovných ciest“ aj s rozšírenou definíciou spôsobu výpočtu tohto ukazovateľa.*

*-----------------------------------------------------------------------------------------------------------------------*

**Uvedené zmeny nadobúdajú platnosť dňa: 14. 7. 2016**

Vykonané zmeny v náležitostiach a prílohách vyzvania sa vzťahujú aj na ŽoNFP predložené pred dátumom účinnosti zmeny, o ktorých ešte RO OP TP nerozhodol do dátumu vykonania zmeny.

Informácia o zmene je zverejnená na webovom sídle RO OP TP <http://optp.vlada.gov.sk>.

Príloha – Zoznam povinných merateľných ukazovateľov